| Furafollas grande |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Soricomorpha |
| Familia: | Soricidae |
| Subfamilia: | Soricinae |
| Xénero: | *Sorex* |
| Subxénero: | *Sorex (Sorex)* |
| Especie: | ***S. coronatus*** |

 |
| Nome binomial |
| *Sorex (Sorex) coronatus*Millet, 1828 |
| Distribución de *Sorex coronatus*.Distribución de *Sorex coronatus*. |
| Sinonimia |
| * *euronotus*, **Miller**, 1901
* *fretalis*, **Miller**, 1909
* *gemellus*, **Stepanek**, 1968
* *personatus*, **Millet**, 1828
* *santonus*, **Mottaz**, 1906
 |

O **furafollas grande** (*Sorex coronatus*) é unha especie de mamífero soricomorfo da familia Soricidae.

Características
---------------

O *furafollas grande* presenta un aspecto corporal semellante ao da *Sorex araneus*, mais con dimensións lixeiramente menores. Aínda que o pelame amosa unha notable variación xeográfica, xeralmente é tricolor, co lombo pardo escuro, os francos máis claros e o ventre pardo agrisado.

Distribución
------------

Ocupa o suroeste de Europa, dende o norte de España até o curso do río Elba, en Alemaña e o extremo occidental de Austria. Tamén está presente na illa de Xersei *(Reino Unido)*. A súa distribución ibérica comprende a franxa setentrional, dende o extremo oriental de Galicia até o noroeste do Pireneo catalán e norte do Sistema Ibérico.

Hábitat
-------

É unha especie de requirimentos basicamente atlánticos. Ocupa unha gran variedade de hábitat, aínda que require chans húmidos con boa cobertura vexetal, coma os bosques caducifolios, mixtos e de coníferas, así como prados alpinos, subalpinos e atlánticos. Na Península Ibérica a súa distribución abrangue dende o nivel do mar até os 2.200 metros. É probable que, como acontece en Centroeuropa, nas zonas que coexiste co *Sorex araneus*, a súa presenza fica confinada a zonas de menor altitude, debido á existencia dunha exclusión mutua entre ambas as especies.

Depredación
-----------

Polos seus hábitos crepusculares e nocturnos é unha especie depredada principalmente por rapaces nocturnas, como a curuxa *(Tyto alba)*, o bufo real *(Bubo bubo)* e o bufo pequeno *(Asio otus)*, e por certos mamíferos carnívoros, como o armiño *(Mustela erminia)*, o tourón *(Mustela putorius)*.

Notas
-----

1. ↑  Meinig, H. & Aulagnier, S. (2016). "*Sorex coronatus*". *Lista Vermella da IUCN* (IUCN) **2016**: e.T29663A2792030. doi:10.2305/IUCN.UK.2016-3.RLTS.T29663A2792030.en. Consultado o 15 de decembro de 2019.
2. ↑  *Atlas de vertebrados de Galicia*. Santiago, Sociedade Galega de Historia Natural-Consello da Cultura Galega, 1995

Ligazóns externas
-----------------

* ***(en)*** *Sorex (Sorex) coronatus*, en Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed). Visto o 23 de marzo de 2020.
* ***(es)*** *Sorex coronatus* no Atlas da biodiversidade do Ministerio de Medio Ambiente (MMA). Arquivo en pdf.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Furafollas grande*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Furafollas grande***  |

|  |  |
| --- | --- |
| Identificadores taxonómicos | 
* ADW: Sorex\_coronatus
* EOL: 122010
* FE: 305495
* FE-New: ID
* GBIF: 2436090
* iNaturalist: 46405
* IRMNG: 10226483
* ITIS: 633786
* IUCN: 29663
* MSW: 13700488
* NBN: NHMSYS0000080175
* NCBI: 62895
* Soortenregister: 139076
* TAXREF: 60102

 |